CELEX: 32013R0766
Language: hu
Date: 2013-08-07 00:00:00
Title: A Bizottság 766/2013/EU végrehajtási rendelete ( 2013. augusztus 7. ) egyes áruk Kombinált Nómenklatúra szerinti besorolásáról

9.8.2013   
            
            
               HU
            
            
               Az Európai Unió Hivatalos Lapja
            
            
               L 214/3
            
         A BIZOTTSÁG 766/2013/EU VÉGREHAJTÁSI RENDELETE
   (2013. augusztus 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 7-én.
      
         
            a Bizottság részéről, az elnök nevében,
         Günther OETTINGER
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Erjesztett tejtermékeken alapuló, hozzáadott gyümölcsöt és gabonapelyheket tartalmazó folyékony termék, amely az alábbi (tömegszázalékban kifejezett) összetevőkből áll:
                  
                              —
                           
                           
                              joghurt (1,9 tömegszázalék tejzsírtartalom)
                           
                           
                              78,9
                           
                        
                              —
                           
                           
                              cukor
                           
                           
                              8,4
                           
                        
                              —
                           
                           
                              víz
                           
                           
                              7,4
                           
                        
                              —
                           
                           
                              őszibarack
                           
                           
                              4,3
                           
                        
                              —
                           
                           
                              búzapehely
                           
                           
                              0,6
                           
                        
                              —
                           
                           
                              rozspehely
                           
                           
                              0,3
                           
                        és kis mennyiségben aromakészítmények (ízesítőanyagok), karotin (színezőanyag) és élelmiszerekhez használt mikroorganizmusok.
                  A terméket – amely 400 g-ot tartalmazó műanyag üvegben van kiszerelve – közvetlenül fogyasztható italnak szánták.
               
               
                  2202 90 95
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 2202, a 2202 90 és a 2202 90 95 KN-kód szövegezése határozza meg.
                  A termék folyékony joghurtként való besorolása a 0403 vtsz. alá kizárt, mivel a gabonapelyhek nem minősülnek olyan anyagoknak, amelyek hozzáadhatók a 4. árucsoport termékeihez (lásd még a 4. árucsoporthoz tartozó HR-magyarázat általános rendelkezései (I) pontjának második bekezdését). Továbbá a gabonapelyhek nem teljesítik a 0403 vtsz. szövegezésében foglalt feltételeket, mivel nem tekinthetők hozzáadott gyümölcsnek, diófélének vagy kakaónak.
                  Szintén kizárt a termék 1901 vtsz. alá történő besorolása, mivel az a 22. árucsoportba tartozó italok jellemzőivel rendelkezik (lásd még a 1901 vtsz.-hoz tartozó HR-magyarázat (III) pontjának második bekezdését).
                  Mivel italként közvetlenül fogyasztható, a termék a 2202 vtsz. alá tartozik.
                  Ezért a terméket a 2202 vtsz. alá, „más alkoholmentes italként” kell besorolni.